open-index/open-wikipedia-markdown huggingface dataset:
Bernhard Raimann

**Bernhard Raimann** (s. 23. syyskuuta 1997 Wien, Itävalta) on itävaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Raimann edustaa NFL-joukkue Indianapolis Coltsia. Ennen siirtymistä Yhdysvaltoihin hän edusti EFL-joukkue Vienna Vikingsia. Ennen NFL-uraansa hän edusti Keski-Michiganin yliopiston joukkuetta. Colts varasi kolmannella kierroksella . Toukokuussa 2022 Raimann teki nelivuotisen sopimuksen Coltsin kanssa. Heinäkuussa 2025 Raimann teki Coltsin kanssa nelivuotisen ja yhteensä sadan miljoonan dollarin arvoisen jatkosopimuksen. Sopimuksen arvosta 60 miljoonan dollarin osuus on taattua rahaa. Raimann on pelannut 45 NFL:n runkosarjan ottelua. Uran tilastot päivitetty kauden 2024 jälkeen.

## Lähteet
Jyväskylän suojeluskuntapiiri

**Jyväskylän suojeluskuntapiiri** oli Suomen suojeluskuntien piirijärjestö, johon kuuluivat monet Keski-Suomen suojeluskunnat. Jyväskylän suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.

## Piiripäälliköt
Seuraavat sotilaat toimivat Jyväskylän suojeluskuntapiirin päälliköinä:
* Everstiluutnantti/majuri Edvin Hämäläinen (1919–1932)
* Everstiluutnantti/majuri Teuvo Wartiovaara (1932–)

## Lähteet
Post tenebras lux

**Post tenebrās lux** on latinankielinen fraasi, joka tarkoittaa "pimeyden jälkeen valo". Se esiintyy latinankielisessä Raamatun käännöksessä Vulgatassa muodossa ***post tenebrās spero lucem*** ("Pimeyden jälkeen toivon valoa").

## Merkitys ja käyttö
Lauseesta tuli suosittu kalvinistisen reformaation tunnus, ja sitä on käyttänyt etenkin Geneven kaupunki Sveitsissä.

Muodossa *Post tenebras spero lucem* tunnuslause esiintyy Miguel de Cervantesin romaanin ''Don Quijote'' toisen osan luvussa 68, jossa *Don Quijote* lohduttaa aseenkantajaansa tällä lauseella. Fraasi löytyy myös kirjan alkuun usein sijoitetusta kirjan alkuperäisen kustantajan Juana de la Cuestan tunnuskuvasta vuodelta 1605. 

*Post tenebras lux* on Carlos Reygadasin ohjaaman elokuvan nimi.

## Lähteet

* 
* 
* 

### Viitteet
Uudenmaan eteläinen suojeluskuntapiiri

**Uudenmaan eteläinen suojeluskuntapiiri** () oli Suomen suojeluskuntien piirijärjestö, johon kuuluivat monet Uudenmaan ruotsinkieliset suojeluskunnat. Uudenmaan eteläinen suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.

## Piiripäälliköt
Seuraavat sotilaat toimivat Uudenmaan eteläisen suojeluskuntapiirin päälliköinä:
* Everstiluutnantti Waldemar Appelgren (1919)
* Eversti/everstiluutnantti Eric Schauman (1925–1936)
* Everstiluutnantti Bertil Heinrichs (1936–)

## Lähteet
Mikko Nissi

**Mikko Nissi** on suomalainen lääketieteellisen fysiikan ja tekniikan professori, joka on erikoistunut magneettikuvaukseen (MRI). Hän toimii Teknillisen fysiikan professorina Itä-Suomen yliopistossa ja johtaa prekliiniseen kvantitatiiviseen magneettikuvaukseen keskittyvää tutkimusryhmää. Nissi väitteli tohtoriksi Kuopion yliopistosta vuonna 2008 nivelruston kvantitatiivisesta magneettikuvauksesta.

## Akateeminen ura
Nissi on työskennellyt Itä-Suomen yliopistossa professorina vuodesta 2024 lähtien, ja aiemmin hän toimi apulaisprofessorina sekä dosenttina samassa yliopistossa. Hän on suorittanut postdoktoranttitutkimusta Oulun yliopistossa ja Minnesotan yliopistossa sekä työskennellyt Kuopion yliopistollisessa sairaalassa. Vuonna 2021 hän oli laitoksen varajohtaja Itä-Suomen yliopistossa. Nissi valmistui lääketieteellisen fysiikan maisteriksi Kuopion yliopistosta. Hän opettaa magneettikuvauksen kursseja, ohjaa kandi-, maisteri- ja tohtoriopiskelijoita sekä koordinoi lääketieteellisen fysiikan seminaareja.

## Tutkimus
Nissin tutkimus keskittyy kvantitatiiviseen magneettikuvaukseen, erityisesti tuki- ja liikuntaelimistön sairauksien, kuten nivelrikon, diagnostiikkaan. Hänen ryhmänsä kehittää relaksometrisia menetelmiä, kuten relaksaatiotekniikoita ja magneettista suskeptibiliteettikartoitusta, sekä ultralyhyen kaikuajan MRI-menetelmiä, esimerkiksi SWIFT-kuvaussekvenssiä. Lisäksi tutkitaan kuvankeräys- ja kuvarekonstruktioalgoritmeja. Nissin tutkimuksessa hyödynnetään magneettikuvauksen menetelmiä, inversio-ongelmien tutkimusta ja koneoppimista kudosten ominaisuuksien ennustamiseen. Hänen tutkimusrahoituksensa tukee tekoälyavusteisen virtuaalisen histologian kehitystä, nopeita kvantitatiivisia ultralyhyen kaikuajan menetelmiä, iteratiivisia kuvarekonstruktioita sekä mikromagneettikuvauksen sovelluksia, kuten mikroMRI-laitteiston käyttöä kasvituotannossa ja materiaalitutkimuksessa.

## Yhteistyö ja ammatillinen toiminta
Nissi tekee yhteistyötä muiden yliopistojen tutkijoiden kanssa ja on mukana Suomen Akatemian matemaattisen mallinnuksen ja kuvantamisen lippulaivassa. Hän osallistuu fysiikka- ja magneettikuvausyhdistysten toimintaan. Nissi pitää magneettikuvausta turvallisena ja monipuolisena menetelmänä kliinisessä diagnostiikassa ja näkee lääketieteellisen fysiikan tärkeänä alana erityisesti koneoppimisen sovellusten kautta.

## Vapaa-aika
Vapaa-ajallaan Nissi harrastaa käsitöitä ja rakentelua, erityisesti 3D-tulostusta, jota hän hyödyntää tutkimusvälineiden ja laitteiden osien suunnittelussa ja valmistuksessa.

## Lähteet
Vaasan suojeluskuntapiiri

**Vaasan suojeluskuntapiiri** () oli Suomen suojeluskuntien piirijärjestö, johon kuuluivat monet Pohjanmaan ruotsinkieliset suojeluskunnat. Vaasan suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.

## Piiripäälliköt
Seuraavat sotilaat toimivat Vaasan suojeluskuntapiirin päälliköinä:
* Luutnantti Väinö Granlund (1919–1927)
* Everstiluutnantti Alfred Karlberg (1927–1938)
* Everstiluutnantti Uno Fagernäs (1938–)

## Lähteet
Nestori Väänänen

**Nestori Väänänen** (9. elokuuta 1882 Ristiina - 7. joulukuuta 1941 Sauvo) oli suomalainen pappi ja lähetyssaarnaaja, joka teki pitkään lähetystyötä Ambomaalla. 

Väänänen vihittiin lähetyssaarnaajaksi vuonna 1907. Väänänen toimi lähetystyöntekijänä Ambomaan Elimissä jo 1910-luvulla ja seuraavalla vuosikymmenellä hän työskenteli Oniipassa toimineen suomalaisen pappis- ja opettajaseminaarin johtajana. Viimeiset vuotensa Viänänen toimi Mynämäen ja Sauvon vt. kappalaisena.

Nestori Väänäsen puoliso oli Rymättylässä syntynyt Martta Autuinen (1886-1934), joka työskenteli muun muassa Ondangwan suomalaisen lähetysaseman opettajana.

## Teokset
*
*
*
*
*
*
*

## Lähteet
Satakunnan suojeluskuntapiiri

**Satakunnan suojeluskuntapiiri** oli Suomen suojeluskuntien piirijärjestö, johon kuuluivat monet Satakunnan suojeluskunnat. Satakunnan  suojeluskuntapiiri perustettiin vuonna 1919. Suojeluskuntajärjestö lakkautettiin eduskunnan päätöksellä 3.11.1944.

## Piiripäälliköt
* Kapteeni Wäinö Ikonen (1919–1938)
* Everstluutnantti Eino Virkki (1938–1939)

## Lähteet
Allyylikaproaatti

**Allyylikaproaatti** (C9H16O2) eli **allyyliheksanoaatti** on tyydyttymättömiin estereihin kuuluva orgaaninen yhdiste. Yhdistettä käytetään muun muassa aromiaineena. Allyylikaproaattia esiintyy luonnossa muun muassa ananaksessa, perunassa ja eräissä sienissä.

## Ominaisuudet, valmistus ja käyttö
Huoneenlämpötilassa allyylikaproaatti on väritöntä tai kellertävää nestettä, jolla on ananaksenkaltainen tuoksu. Yhdiste liukenee vain hieman veteen, mutta liukenee esimerkiksi etanoliin.

Allyylikaproaattia valmistetaan esteröimällä allyylialkoholia ja kapronihappoa. Katalyyttinä reaktiossa käytetään happoja.

Allyylikaproaattia käytetään ananasaromina ja ainesosana hajusteissa. Sitä voidaan käyttää myös monomeerina valmistettaessa polyesterihartseja.

## Lähteet

## Aiheesta muualla
Tero Puustinen

**Tero Puustinen** (s. 1982, Kuopio, Suomi) on suomalainen valmentaja, yrittäjä ja liikuntalääketieteen ammattilainen. Hän on tunnettu erityisesti autourheilijoiden ja ratsastajien maajoukkuevalmennuksesta sekä roolistaan CorFlux-lääketieteellisen tutkimuksen kaupallistamisessa. Puustinen toimii myös tekoälypohjaisen osakekauppayrityksen Invest AIQ:n toimitusjohtajana.

## Ura ja koulutus
Puustinen valmistui Itä-Suomen yliopistosta terveystieteiden maisteriksi pääaineenaan liikuntalääketiede. Hän on työskennellyt liikunta- ja hyvinvointialalla yli viidentoista vuoden ajan, ja hänen uransa on sisältänyt niin valmennusta, opetusta kuin startup-johtamista.

## Valmennusura
Puustinen on toiminut pitkään AKK Driver Academyn juniorimaajoukkueen valmentajana vastaten autourheilun nuorten lahjakkuuksien fyysisestä, psyykkisestä ja ravitsemuksellisesta valmennuksesta.

Autourheilun lisäksi Puustinen on työskennellyt myös Suomen Ratsastajainliiton maajoukkuevalmentajana. Tässä roolissa hän on vastannut ratsastajien fyysisestä ja psyykkisestä valmennuksesta, ja hänen työnsä on huomioitu alan julkaisuissa, kuten *Hippos*-lehdessä.

Vuonna 2024–2025 Puustinen toimi Monacossa Hintsa Performance -organisaatiossa huippu-urheiluvalmentajana autourheilussa.

## CorFlux-projekti
Puustinen on toiminut business developerina ja projektipäällikkönä *CorFlux*-nimisessä lääketieteellisen teknologian tutkimuksesta liiketoimintaan kehityshankkeessa, joka keskittyy aortan laajentuman repeämäriskin arviointiin. Vuonna 2024 CorFlux osallistui muun muassa Tarton sTARTUp Day -tapahtuman pitchauskilpailuun ja voitti Joensuussa Start Me Up -liikeideakilpailun tutkimuslähtöisten liikeideoiden sarjan.

Hankkeen tiedot ja Puustisen rooli on dokumentoitu UEFConnectissa, ja projektia on esitelty myös Business Joensuun sekä BC Pohjois-Savon verkkosivuilla.

## Invest AIQ
Puustinen on perustanut ja johtaa *Invest AIQ* -nimistä kuopiolaista fintech-startupia, joka kehittää tekoälypohjaista ratkaisua osakemarkkinoiden ennustamiseen ja kaupankäyntiin. Yrityksen tavoitteena on yhdistää tekoälyn kyvykkyydet ja sijoitusstrategiat tuottaakseen asiakkaille korkeampaa tuottoa ja pienempää riskiä.

## Julkaisut ja esiintymiset
Puustinen on pitänyt lukuisia luentoja yrityksille ja organisaatioille muun muassa työkyvyn ylläpidosta, psyykkisestä hyvinvoinnista ja suorituskyvyn optimoinnista. Hänen esiintymisiään on dokumentoitu video- ja verkkolähteissä, kuten AKK:n tuottamissa videoissa.

## Lähteet
Jaakko Kulta (artisti)

**Jaakko Ingraeus** (s. 2000 Helsinki), joka tunnetaan paremmin taiteilijanimellä **Jaakko Kulta**, on suomalainen pop-artisti. Hänen debyytti-EP:nsä *Valo* julkaistiin joulukuussa 2022.

Jaakko Kulta julkaisi marraskuussa 2025 debyyttialbuminsa *Ihminen*, joka sisältää 11 kappaletta. Hän voitti albumin myötä Vuoden rock -palkinnon Emma-gaalassa 2026.

## Diskografia
### Albumit
* *Ihminen* (2025)

### EP:t
* *[[Valo (Jaakko Kullan EP)|Valo]] (2022)*
* *[[Jotta muistaisin (Jaakko Kullan EP)|Jotta muistaisin]] (2024)*

### Singlet

### Vierailijana

### Musiikkivideot

* *Huone* (2023)
* *Vielä on kylmä* (2024)
* *Norjalaista puuta* (2024)
* *Vieressä - rakkalleeni* (2025)

## Lähteet
Munkebo

**Munkebo** on taajama Kerteminden kunnassa Tanskassa. Taajamassa oli 5&nbsp;423 asukasta vuoden 2025 alussa.

## Väestökehitys

## Lähteet

## Aiheesta muualla
Nissen (yritys)

**Nissen** on Suomessa toimiva silmälasialan myymäläketju, jolla oli vuonna 2025 52 myymälää ympäri Suomea. Nissenin toiminta alkoi 6. joulukuuta 1891 kun tanskalainen optikko ja instrumenttien rakentaja Christian Karl Nissen avasi liikkeensä Kluuvikadulla hotelli Kämpin kulmassa siirrettyään Tanskassa toimineen liikkeensä Suomeen. Liike myi silmälasien lisäksi optisia ja tieteellisiä instrumentteja. Vuonna 1897 liikkeen palvelukseen tuli insinööri Gunnar Vaenerberg (1874–1933) ja hänestä tuli liikkeen johtaja ja omistaja Christian Nissenin kuoltua 1902. 1900-luvun alussa Nissen alkoi valmistaa myös lääketieteellisiä ja sairaanhoidossa käytettyjä instrumentteja ja vuonna 1904 se siirtyi toiminnan kasvaessa suurempiin tiloihin Pohjoisesplanadi 21:een. Gunnar Vaenerberg muutti liikkeen osakeyhtiöksi 1931 ja hänen kuoltuaan 1933 liikkeen johtoon tuli hänen leskensä Julie Vaenerberg os. Nissen. Liike muutti uusiin tiloihin Keskuskatu 3:een 1934 ja samana vuonna perustettiin liike Tampereelle ja 1939 Turkuun.

Instrumentarium- ja Nissen-ketjut yhdistyivät 1970-luvulla, ja 1990-luvulla niihin liittyi erikoisvalikoimaan keskittyvä Keops-ketju. Nykyisin ne toimivat Instru Optiikka Oy:n alla yli 200 liikkeen myymäläverkostossa. Vuodesta 2021 alkaen Instru Optiikka Oy on ollut osa kansainvälistä EssilorLuxottica-konsernia.

## Lähteet
Kalle-Vihtori Jokilampi

**Kalle-Vihtori Jokilampi** (22. tammikuuta 1879 – 4. tammikuuta 1957) oli suomalainen tehtailija ja tivolinomistaja.

Jokilampi piti Hämeen Tivolia ainakin vuosina 1934–1947. Tivolin lisäksi hänelle oli saha, höyläämö, huonekalutehdas, konepaja ja ruiskumaalaamo. Hänen lapsensa Väinö Jokilampi, Yrjö Jokilampi ja Anna-Liisa (myöh. Ahonen) Jokilampi alkoivat ensimmäisinä suomalaisina ajamaan 1930-luvulla surmanajoa. Yrjö ajoi useimmiten teräspallon sisällä, Anna-Liisa ja Väinö puisessa pytyssä. Puurakenteinen surmankirnu valmistui vuonna 1931 Jokilampien omassa pajassa Hollolan Herralassa, jossa valmistettiin myös muutkin Hämeen Tivolin laitteet aina maailmanpyörää myöten sekä myöhemmin teräksinen surmanpallo. Jokilammen sisarukset esiintyivät sekä Hämeen Tivolin mukana että erillisissä tapahtumissa. Viimeisen kerran he ajoivat Helsingissä Linnanmäen kentällä olympiavuonna 1952. Hämeen Tivolissa esiintyivät myös muun muassa klovni Valto Aulamo, taiteilijanimeltään Pelle Jali, akrobaatti Nils Berkovits eli Augusti ja Tupa-Uuno eli kuplettilaulaja ja humoristi Uuno Tupasela.

Jokilampi asui Hollolan Herralassa ja oli Hollolan kunnanvaltuuston jäsenenä. Vuonna 1938 hän alkoi rakentaa salaojaputkitehdasta Herralaan. Salaojaputkitehdas, kolmiraaminen saha sekä varastorakennus, jossa säilytettiin Hämeen Tivolin tavaroita tuhoutuivat tulipalossa 19. heinäkuuta 1943.

## Lähteet
Munajärvi (Kaavi)

**Munajärvi** on metsäjärvi Kaavin eteläosassa ja Outokummun pohjoisosassa Pohjois-Savon ja Pohjois-Karjalan maakuntarajalla. Sen pinta-ala on 80,1 hehtaaria. Etäisyys Kuopiosta on 62 kilometriä itään.

## Maantiede
Etäisyys Munajärven eteläisimmän lahden eli Onkipuronlahden perukasta järven pohjoisimman lahden pohjukkaan on noin 1,6 kilometriä. Järven itäosassa Kiviniemen ja Lintuniemen välissä sijaitsee Ruoholahti. Länsirannan nimettyjä niemiä on Onkipuronlahden pohjoispuolinen Jaakonniemi. Yli puolet Munajärvestä on vähintään kolme metriä ja enintään kuusi metriä syvää. Hieman yli hehtaari on vähintään kymmenen metriä syvää. Syvin piste, noin 12 metriä, sijaitsee järven länsiosassa.

Munajärven saariluku on seitsemän. Saarista yksi on alle aarin laajuinen luoto. Kuusi saarta on yli aarin mutta alle hehtaarin laajuisia. Munajärven lounaispuolella sijaitsee Kaitajärvi, jota erottaa Munajärvestä kapeimmillaan noin 20 metriä leveä kannas. Munajärven itäpuolella sijaitsee Paljakka, jonka huippu on ylänköä yli 210 metrin korkeudessa merenpinnan yläpuolella. Järven rannalla on taloja hajanaisesti.

Munajärveen laskee idästä kaksi nimetöntä tulouomaa ja kaakosta vajaan puolen kilometrin päästä Suurelta Onkilammelta (135,8 metriä merenpinnan yläpuolella) Onkipuro. Munajärven luusua sijaitsee luoteessa, josta alkaa Munajoki, joka virtaa luoteeseen Rikkaveden (101,4 metriä mpy) Munalahteen, jonna etäisyys on noin kaksi kilometriä.

Munajärven vesitilavuus on 3&nbsp;420&nbsp;000 kuutiometriä. Järven ekologinen tila on erinomainen.

Munajärvi (04.721.1.014) kuuluu Rikkaveden lähialueeseen (04.721), joka on kolmannen jakovaiheen vesistö Vuoksen vesistössä (04). Toinen jakovaihe on Rikkaveden alue (04.72) ja ensimmäinen jakovaihe on Juojärven reitin valuma-alue (04.7). Munajärvi on toiseksi laajin Rikkaveden lähialueen 29 järvestä. Laajin on noin 63-neliökilometrinen Rikkavesi. Kolmantena tulee Iso Käkijärvi (noin 37 hehtaaria).

## Lähteet
Luotonen (Kaavi)

**Luotonen** on osin kulttuurimaiseman reunustama järvi Kaavin länsiosassa Pohjois-Savossa. Sen pinta-ala on 91,3 hehtaaria. Etäisyys Kuopiosta on 44 kilometriä itäkoilliseen ja Kaavin keskustasta nelisen kilometriä pohjoiseen.

## Maantiede
Luotosen rantaviiva on 6&nbsp;785 metriä. Etelä–pohjoissuuntainen ulottuvuus on noin 1,6 kilometriä. Järven kaakkoisosassa on kapeasuinen Likolahti, luoteisosassa on leveäsuinen Kunttilahti, pohjoisosassa on leveäsuinen Talvilahti ja koillisosassa on Jokilahti. Nimetyt niemet ovat leveitä, kuten Papinniemi koillisessa ja Hautaniemi pohjoisessa. Luotosen länsiosa on matalaa vesialuetta, itäosa on syvempää. Papinniemen kohdalla kolmen metrin syvyyskäyrä kulkee paikoin vain muutamia metrejä rannasta. Noin viidesosa Luotosesta on vähintään kymmenen metriä syvä. Syvin kohta, noin 21 metriä, sijaitsee Papinniemen länsipuolella.

Luotosen saariluku on kolme. Saaret ovat vailla karttanimiä. Laajin sijaitsee järven pohjoispuoliskolla ja sen pinta-ala on noin 30 aaria. Luotosen rannoilla on kulttuurimaisemaa peltomaineen sekä asutusta ja metsää. Järven itäpuolitse kulkee maantie 5731.

Luotosen tulouomat virtaavat pohjoisesta. Lasku-uoma on Luotosjoki, joka alkaa järven itäisimmästä kolkasta ja virtaa Luotossuon halki itään Äljänään (127,2 metriä mpy). Toinen lasku-uoma alkaa järven lounaisosasta ja virtaa noin neljänneskilometrin päässä sijaitsevaan Mankinen-järveen (128,0 metriä mpy).

Luotosen vesitilavuus on 5&nbsp;181&nbsp;000 kuutiometriä. Järven ekologinen tila on hyvä.

Luotonen (04.741.1.015) kuuluu Retusen–Saarijärven alueeseen (04.741), joka on kolmannen jakovaiheen vesistö Vuoksen vesistössä (04). Toinen jakovaihe on Saarijärven alue (04.74) ja ensimmäinen jakovaihe on Juojärven reitin valuma-alue (04.7). Luotonen on viidenneksi laajin Retusen–Saarijärven alueen 33 järvestä. Laajin on noin 14-neliökilometrinen Saarijärvi.

## Lähteet
Munajärvi

**Munajärvi** voi tarkoittaa:

* Munajärvi, järvi Kaavilla ja Outokummussa
* Munajärvi, järvi Kolarissa
* Munajärvi, järvi Raaseporissa
A Chapter Called Children of Bodom – The Final Show in Helsinki Ice Hall 2019

**A Chapter Called Children of Bodom – The Final Show in Helsinki Ice Hall 2019** on suomalaisen metalliyhtye Children of Bodomin kolmas livealbumi, joka julkaistiin 15. joulukuuta 2023, jo yhtyeen hajottua. Albumi nauhoitettiin yhtyeen viimeisellä keikalla helsingin jäähallissa 15. joulukuuta 2019. Livealbumi jäi viimeiseksi julkaisuksi jolla esiintyy laulaja-kitaristi Alexi Laiho, tämän kuoltua ennen sen julkaisua, 29. joulukuuta 2020.

## Kappaleet

## Kokoonpano
* Alexi Laiho – laulu, kitara
* Daniel Freyberg – kitara
* Henkka T. Blacksmith – basso
* Jaska Raatikainen – rummut
* Janne Wirman – kosketinsoittimet

## Arvostelut
* Kaaoszine: 
* Soundi: 

## Lähteet
Corseul

**Corseul** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin kymmenen kilometriä Dinanin kaupungista länteen.

## Historia
Julius Caesarin valloitettua Gallian vuonna 58 eaa., ryhdyttiin keisari Augustuksen johdolla perustamaan kaupunkeja Armorikaan. Tarkoituksena oli rakentaa pääkaupunki jokaiselle heimolle, joista yksi oli nykyinen Corseul. Tämä civitas oli 5 000–6 000 asukkaan kaupunki, jonka kukoistuskausi oli toisella vuosisadalla, mutta se hylättiin 300-luvulla. Kaupungista on yhä nähtävissä läheisellä Haut Bécherelin -kukkulalla oleva roomalais-kelttiläinen temppeli, joka tunnetaan myös nimellä Marsin temppeli.

Lisäksi on nähtävissä muinaisen kaupungin tärkein tie, joka kulkee alueen läpi lännestä itään päättyen forumille. Sitä reunustivat molemmin puolin rakennukset, joissa oli pylväshallit.


Tiedosto:Temple-de-Mars-Corseul1-byRundvald.JPG|Marsin temppeli
Tiedosto:Corseul-Monterfil-byRundvald.jpg|Forum


Kaupunkia suojaamaan rakennettiin jyrkälle kukkulalle 1100-luvulla linna Château de Montafilan. Sen rakennuttivat Montafilan-Dinanin kreivit. Linnan viimeinen omistaja oli Françoise de Dinan, joka oli Anna Bretagnelaisen kotiopettaja. Linna on nykyään raunioitunut.

Château de Monterfil on Breil de Pontbriandin suvun vuonna 1854 rakentama linna. Se rakennettiin paikalla olleen vanhemman rakennuksen tilalle.


Tiedosto:Château de Montafilan, Côrseul (Côtes_d'Armor), tour nord DSC07003.jpg|Château de Montafilan
Tiedosto:Corseul-22-Chateau-de-Monterfil-byRundvald.jpg|Château de Monterfil


## Urheilu
Corseulissa sijaitseva motocrossrata Circuit du Val de Gravel on perustettu vuonna 1958. Radalla on järjestetty maailmanmestaruuskioja 1970- ja 1980-luvuilla.


Tiedosto:Corseul-Circuit-Val-de-Gravel-MX-AMC-depart-byRundvald.jpg|Circuit du Val de Gravel


## Lähteet

## Aiheesta muualla
Felicitas Hoppe

**Felicitas Hoppe** (s. 22. joulukuuta 1960 Hameln) on saksalainen kirjailija. Hänen läpimurtonsa oli vuoden 1996 *Picknick der Friseure*, joka koostui kahdestakymmenestä lyhyestä absurdista kertomuksesta. Sen jälkeen Hoppe on julkaissut useita romaaneja, joista monet sijoittuvat kaukaisiin maihin tai kauas historiaan ja sekoittavat faktaa ja fiktiota. Esimerkiksi *Johanna* (2006) on Jeanne d’Arcin kuvitteellinen elämäkerta. Hoppe sai Georg Büchnerin palkinnon vuonna 2012.
## Teoksia

* *Picknick der Friseure* (1996)
* *Drei Kapitäne* (1997)
* *Pigafetta* (1999)
* *Paradise, Übersee* (2003)
* *Verbrecher und Versager* (2004)
* *Johanna* (2006)
* *Ingrids Affen* (2006)
* *Iwein Löwenritter* (2008)
* *Der beste Platz der Welt* (2009)
* *Hoppe* (2012)
* *Prawda. Eine amerikanische Reise* (2018)

## Lähteet

## Aiheesta muualla
Hoppe

**Hoppe** on seuraavien saksalaisten henkilöiden sukunimi:

* Felicitas Hoppe (s. 1960), kirjailija
* Felix Hoppe-Seyler (1825–1895), fysiologinen kemisti
* Hans-Hermann Hoppe (s. 1949), anarkokapitalistinen taloustieteilijä
* Paul Werner Hoppe (1910–1974), SS-upseeri
* Wolfgang Hoppe (s. 1957), rattikelkkailija.

## Nimen muita merkityksiä
* 3499 Hoppe, päävyöhykkeen asteroidi.
Jamie Donnelly

**Jamie Donnelly** (s. 8. toukokuuta 1947 Teaneck, New Jersey) on yhdysvaltalainen näyttelijä. Hänen roolejaan ovat muun muassa Jan musikaalielokuvassa *Grease* ja Magenta lavamusikaalissa *[[The Rocky Horror Show]]*.

## Ura
Jamie Donnelly oli jo nouseva tähti Broadwaylla ennen kuin hän hyväksyi Janin roolin *[[Grease (elokuva)|Greasessa]]* (1978). Hän epäröi ottaa roolin vastaan, sillä hän oli ehtinyt tottua suurempiin osiin. Donnelly oli näytellyt Janin roolin Broadwaylla, joten hän on ainoa *Greasen* näyttelijöistä, joka on tehnyt saman roolin sekä teatterissa että elokuvassa. Janin rooli muistetaan etenkin siihen liittyvästä hammastahnamainoskohtauksesta. Pian *Greasen* jälkeen Donnelly poistui Hollywood-julkisuudesta ja keskittyi perheeseensä 20 vuodeksi. Sittemmin hän alkoi valmentaa näyttelijöitä.

## Valikoitu filmografia
*Kuuden miljoonan dollarin mies (1974) jakso: The Pal-Mir Escort
*Grease (1978)
*Nyt bailataan (1998)
*Monk (2009) jakso: Mr. Monk Takes the Stand
*Ray Donovan (2014) mukana kolmessa jaksossa
*Black Mass (2015)

## Lähteet
Saint-Carné

**Saint-Carné** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin viisi kilometriä Dinanin kaupungista etelään. Kuntaa rajaa koillisessa Rancejoki sekä sen kanava Canal d'Ille-et-Rance.

Château du Chêne-Ferron on 1400-luvulla rakennettu linna. Se sijaitsee tasangon reunalla, josta on näköala Rancejoelle. Linnan vanhimmat ulkopuolelta näkyvät osat voidaan ajoittaa 1500-luvun lopulle tai 1600-luvun alkupuolelle. Osa julkisivuista on rakennettu uudelleen 1800-luvun lopulla.

Saint-Pierren seurakuntakirkko on rakennettu uudelleen 1800-luvun alkupuolella. Vanhasta kirkossa on säilynyt 1600-luvun jälkipuoliskolla rekennettu sivukellotorni.

## Lähteet

## Aiheesta muualla
Oskar Pastior

**Oskar Pastior** (20. lokakuuta 1927 Hermannstadt – 4. lokakuuta 2006 Frankfurt am Main) oli romaniansaksalainen runoilija. Hänet pakkosiirrettiin Neuvostoliittoon toisen maailmansodan lopulla vuonna 1945. Sieltä palattuaan hän opiskeli Bukarestin yliopistossa germanistiikkaa ja työskenteli vuosina 1960–1968 Romanian yleisradiossa. Vuonna 1968 hän loikkasi Wienin kautta länteen ja asettui asumaan Länsi-Saksaan. Pastiorin läpimurto oli *Offne Worte* (1964), ja hänen runoudessaan on vaikutteita muun muassa dadaismista. Hän ei käyttänyt lainkaan isoja kirjaimia. Pastiorille myönnettiin postuumisti Georg Büchnerin palkinto vuonna 2006. Myöhemmin on paljastunut, että Pastior työskenteli vuosina 1961–1968 Romanian salaisen palvelun Securitaten vakoojana.
## Lähteet
Leo Backman

**Leo Backman**, (27. kesäkuuta 1901, Helsinki - 20. tammikuuta 1967) oli suomalainen koulun rehtori, kunnallispoliitikko ja urheilujohtaja. Hänelle myönnettiin vuonna 1965 kouluneuvoksen arvo.

## Ura koululaitoksessa ja kunnallispolitiikassa

Leo Backman suoritti filosofian maisterin tutkinnon vuonna 1924. Vuosina 1926–1940 hän toimi äidinkielen opettajana Helsingin uudessa ruotsalaisessa tyttökoulussa, mutta hänen päätyönsä oli Nya svenska samskolanissa (Lönkan), jossa hänestä tuli historian lehtori vuonna 1940 ja koulun rehtori vuosiksi 1945–1965. Backman toimi myös aktiivisti kunnallispolitikkassa RKP:n edustajana. Vuodesta 1954 lähtien hänet valittiin Helsingin kaupunginvaltuustoon, jossa hän toimi vuosina 1965-1967 valtuuston varapuheenjohtajana. Hänelle myönnettiin kouluneuvoksen arvo vuonna 1965.

## Melontaurheilun johtotehtävissä

Leo Backman toimi useaan otteeseen Helsingin Kanoottiseuran puheenjohtajana, Suomen Kanoottiliiton puheenjohtajana 1931–1940, sotavuosien aikana Kansainvälisen kanoottiliiton vt. puheenjohtajana 1936–1946 ja Suomen Olympiakomitean jäsenenä 1936–1938. Hänelle myönnettiin Suomenruotsalaisen urheilun eli Sport-Pressenin kultamitali vuonna 1952.

Backman johti Berliinin vuoden 1936 olympialaisissa suomalaista kanoottijoukkuetta.

Leo Backmanille myönnettiin vuonna 1952 Urheilun hopeinen ansioristi.

## Lähteet
Kankaan koulu (Hollola)

**Kankaan koulu** on Hollolan kunnan perusopetuksen erityisopetuksen koulu. Siellä on noin 80 oppilasta ja 50 henkilökuntaan kuuluvaa. Koulun kiinteistö paloi 10. elokuuta 2025 maantasalle D-rakennuksen osalta.  Samana päivänä poliisi ilmoitti epäilevänsä, että palo olisi sytytetty tahallaan. Kouluviikko alkoi lakkautetun Tiilikankaan koulun B-lohkon tiloissa 11. elokuuta 2025. 15 elokuuta 2025 Hämeen poliisi ilmoitti epäilevänsä tuhotyöstä kahta alle 15-vuotiasta nuorta.  

Koulussa on kaksi etappiluokkaa: yksi vuosiluokille ensimmäisestä kuudenteen ja toinen seitsemännestä yhdeksänteen. Kummallakin etappiluokalla on kuusi oppilaspaikkaa. Etappiluokat eivät palvele vain Hollolan kunnan oppilaita, vaan myös muista kunnista olevia oppilaita. Alimpien luokkien oppilaat ovat koulussa jaksoittain, kun taas viimeisten luokkien oppilaat voivat olla Kankaan koulussa lukuvuoden tai sitä pidempään. 

## Lähteet
Sofies gate

**Sofies gate** on Oslon keskustassa St. Hanshaugenin kaupunginosassa sijaitseva katu, joka ulottuu Holbergs gaten ja Stensberggatan risteyksestä Ullevålsveienille. Matkallaan se ohittaa muun muassa Bislettin stadionin. Lyhyt pätkä kadusta Dalbergstienin ja Bislettgatan välillä suljettiin autoliikenteeltä ja muutettiin puistoalueeksi vuonna 2012. Sofies gate on nimetty kuningatar Sofian mukaan.
## Kuvia

Sofies gate 7.jpg|Sofies gate 7: vuonna 1963 valmistunut asuintalo. Katukerroksessa toimi alun perin autokorjaamo, nykyisin siinä on ruokakauppa.
Sofies gate 15.jpg|Sofies gate 15: tässä talossa avautui Norjan ensimmäinen kiinalainen ravintola vuonna 1963.
Sofies gate 16A – Dalsbergstien 20A.jpg|Sofies gate 16: vuonna 1893 valmistuneen talon katutason Kolonialen-ravintolan nimi viittaa paikalla toimineeseen siirtomaatavarakauppaan.
Døvekirken i Sofies gate 21 (eksteriør).jpg|Sofies gate 21: entinen kuurojen kirkko, purettu 1981.
Sofies gate 69 rives OB.AH07798.jpg|Sofies gate 69: vanhaa puuhuvilaa puretaan noin vuonna 1985.
Sofies gate 69.jpg|Sofies gate 69: paikalla nykyisin sijaitseva talo.


## Lähteet

## Aiheesta muualla
728 Leonisis

**728 Leonisis (A912 DB)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Krohgstøtten

**Kroghstøtten** on Oslossa osoitteessa Storgata 42 sijaitseva obeliskin mallinen muistomerkki poliitikko Christian Krohgille, joka toimiessaan suurkäräjien puhemiehenä puolusti Norjan perustuslakia Kaarle XIV Juhanan ehdottamia muutoksia vastaan. Muistomerkki paljastettiin hieman yli neljä vuotta Krohgin kuoleman jälkeen kansallispäivänä 17. toukokuuta 1833. Paljastustilaisuudessa piti puheen runoilija Henrik Wergeland.
## Lähteet

## Aiheesta muualla
Samuel Doria Medina

**Samuel Dorina Medina** (s. 4. joulukuuta 1958) on bolivialainen liikemies ja poliitikko. Hän johti maan suurinta sementtiyhtiötä Sobocea vuosina 1987–2014 ja on Bolivian rikkaimpia henkilöitä. Doria toimi vuosina 1991–1993 suunnitteluministerinä Jaime Paz Zamoran hallituksessa ja on ollut kolmesti ehdolla presidentiksi. Neljännen kerran hän pyrki virkaan elokuun 2025 vaaleissa, joissa hän oli yksi ennakkosuosikeista jääden kuitenkin kolmanneksi vajaan 20 prosentin kannatuksella. Poliittiselta linjaltaan Doria asettuu maltilliseen keskusta-oikeistoon ja saa kannatusta keskiluokalta. Kampanjassaan hän lupasi pienentää verotusta, helpottaa pienyrittäjien elämää ja yksityistää joitakin valtion toimintoja puuttumatta kuitenkaan sosiaaliturvaan.
## Lähteet

## Aiheesta muualla
Clara

**Clara** voi tarkoittaa seuraavia:

* Clara, Klaara tai Klara, naisen etunimi
* Clara (1734–1758), näyttelyeläimenä Euroopassa kiertänyt intiansarvikuononaaras
* 642 Clara, päävyöhykkeen asteroidi
* Clara, kunta Pyrénées-Orientalesin departementissa Ranskassa
* Clara, sukunimenä:
** Damian Clara (s. 2005), italialainen jääkiekkomaalivahti
** Roland Clara (s. 1982), italialainen hiihtäjä.

## Katso myös

* Klara, Tukholman kaupunginosa
* Montaña Clara, yksi Kanariansaarista
* Santa Clara, useita kaupunkeja
* Villa Clara, Kuuban provinssi
* Mara Clara, filippiiniläinen televisiosarja vuodelta 2010.
Ray Brooks

**Ray Brooks** (20. huhtikuuta 1939 Brighton, Englanti – 9. elokuuta 2025) oli brittiläinen näyttelijä, joka tunnettiin erityisesti roolistaan lasten animaatiosarjan *[[Mr Benn]]* kertojana sekä esiintymisistään useissa televisiosarjoissa ja elokuvissa. Hänen uransa kesti viisi vuosikymmentä, ja hän työskenteli televisiossa, elokuvissa, teatterissa ja äänitöissä. 

## Varhainen elämä ja ura
Ray Brooks syntyi Brightonissa vuonna 1939. Hän aloitti näyttelijänuransa 1960-luvun alussa esiintyen minisarjoissa, kuten *[[The Secret Kingdom (televisiosarja)|The Secret Kingdom]]* ja *[[Julius Caesar (televisiosarja)|Julius Caesar]]*. Brooks sai varhain tunnustusta roolistaan BBC:n draamakomediassa *[[Taxi!]]* (1963–1964), jossa hän esiintyi Sidney Jamesin rinnalla. Hän näytteli myös saippuasarjassa *[[Coronation Street]]* roolissa Norman Phillips.

## Televisioroolit
Brooks esiintyi useissa tunnetuissa brittiläisissä televisiosarjoissa. Hän näytteli 1980-luvulla sarjoissa *[[Big Deal (televisiosarja)|Big Deal]]* ja *[[Running Wild (televisiosarja)|Running Wild]].* Lisäksi hän esiintyi *Coronation Streetissä* 1960-luvulla ja myöhemmin *EastEndersissä* Joe Macerin roolissa 2000-luvulla. Hänen roolinsa *Mr Benn* -animaatiosarjan kertojana (1971) sai laajaa tunnustusta, ja sarja nousi klassikoksi 13 jaksonsa ja uusintojen myötä.

## Elokuvaroolit
Brooks esiintyi useissa elokuvissa, mukaan lukien Cannesin Kultaisen palmun voittanut ''Temppu - ja miten se tehdään'' (1965) ja Ken Loachin TV-draama *[[Tule kotiin, Cathy]]* (1966). Hän esiintyi myös elokuvassa *[[Carry On Abroad]]* ja televisiosarjassa *[[Doctor Who]]*.

## Muut työt
Brooks työskenteli myös teatterissa ja äänitöissä. Hänen ääntään kuultiin useissa televisio-ohjelmissa ja mainoksissa. 

## Yksityiselämä
Brooks asui Brightonissa ja oli Fulhamin jalkapalloseuran kannattaja. Hän oli naimisissa Sadie Elcomben kanssa, ja heillä oli kolme lasta: pojat Will ja Tom sekä tytär Emma, joka kuoli vuonna 2003. Brooks sairasti dementiaa viimeisinä vuosinaan.

## Kuolema
Ray Brooks kuoli 86-vuotiaana lyhyen sairauden jälkeen 9. elokuuta 2025.

## Lähteet
Agemonia

**Agemonia** on suomalainen lautapeli. Se on yhteistyöhön perustuva fantasiateemainen seikkailupeli, joka yhdistää roolipelaamisen ja lautapelaamisen elementtejä. Englanninkielinen peli on tarkoitettu 1–4 pelaajalle ja tarjoaa tarinavetoisen kampanjan, joka koostuu 38 skenaariosta ja kestää yli 100 tuntia.

## Tausta ja kehitys

Agemonian tarinan ja maailman ovat luoneet Max Wikström ja kirjailija Mike Pohjola. Kuvituksesta vastaavat taiteilijat, kuten Petri Hiltunen, Tomasz Jedruszek ja Damien Mammoliti. Peliä tukee ilmainen sovellus, joka sisältää työkaluja, yli 300 ääninäyteltyä tarinaa sekä musiikkia ja äänisuunnittelua, joissa esiintyy suomalaisia näyttelijöitä. Äänisuunnittelusta vastaa Ryhmäteatterin Jussi Kärkkäinen. Pelin ohella julkaistaan Agemonia: Origins -kirja.

## Tarina ja maailma
Agemonia sijoittuu fantasiamaailmaan, jossa pelaajat ohjaavat hahmoja kriisin keskellä. Maailmaa koettelevat luonnonkatastrofit, kuten maanjäristykset ja myrskyt, jotka ajavat kansoja konflikteihin, ja muinaiset laitteet heräävät tuntemattomista syistä. Benemin tasavalta on sisällissodan partaalla, ja pelaajat johtavat hahmoja, jotka vaikuttavat maailman kohtaloon. Pelaajat kohtaavat kiltoja, lahkoja, hirviöitä ja arvoituksia sekä tekevät moraalisia valintoja, jotka muokkaavat tarinaa.

## Pelimekaniikka
Agemonia on täysin yhteistyöhön perustuva peli, jossa pelaajat etenevät kolmen vaiheen – kaupunkivaiheen, matkavaiheen ja skenaariovaiheen – kautta. Tarina etenee skenaariokartoilla, joissa tarinapisteet tuovat uusia tapahtumia, varusteita tai vihollisten hyökkäyksiä. Pelissä on “stamina”-merkkisysteemi, joka yhdistää hahmon kestävyyden ja terveyden, ja sen hallinta on keskeistä. Vuorot koostuvat toiminnosta ja liikkeestä, ja taisteluissa käytetään noppia sekä varusteita. Yhteistyö ja hahmojen kykyjen hyödyntäminen ovat avainasemassa. Peli sisältää neljä pelattavaa hahmoa, yksinpelimahdollisuuden ja yli 40 hirviötä. Yksi pelikerta kestää noin 1–2 tuntia, mutta koko kampanja voi kestää yli 100 tuntia.

## Sisältö ja komponentit
Pelipaketti sisältää karttoja, kampanja- ja skenaariokirjoja, hahmominiaatyyrejä, noppia, kortteja, merkkejä ja säilytysratkaisuja, kuten lokeroituja tarjottimia. Komponentit, kuten skenaariokirja, hahmokortit ja stamina-merkit, tukevat tarinavetoista pelikokemusta. Pelissä on panostettu selkeään pelimekaniikkaan ja järjestelmälliseen komponenttien hallintaan.

## Lähteet
Malabar

**Malabar** voi tarkoittaa seuraavia:

* Malabarin rannikko, alue Intian länsirannikolla
* Malabar, Sydneyn esikaupunki Australiassa
* Malabar, kaupunki Trinidad-Tobagossa
* 754 Malabar, päävyöhykkeen asteroidi.
Tuiran kirjasto

**Tuiran kirjasto** on Oulun kaupunginkirjaston sivutoimipiste, joka palvelee Tuiran alueen asukkaita ja muita asiakkaita. Kirjasto on toiminut vuodesta 1984 lähtien Valtatiellä Tuiran torin läheisyydessä, mutta se siirtyi elokuussa 2025 uusiin tiloihin Tuiran monitoimitaloon.

## Historia ja sijainti

Tuiran kirjasto on toiminut vuodesta 1984 lähtien Valtatiellä Tuiran torin kupeessa. Entiset tilat sulkeutuivat huhtikuun lopussa 2025 muuton vuoksi, ja kirjasto avattiin uudelleen elokuussa 2025 uusissa tiloissa Tuiran monitoimitalossa osoitteessa Matti Hällin kuja 3. Uudet tilat sijaitsevat rakennuksen pohjoispäädyssä Merikoskenkadun puolella, ja ne ovat esteettömät, sisältäen esimerkiksi esteettömän wc:n. Monitoimitalo yhdistää tilat peruskoululle, kirjastolle, nuorisopalveluille ja Oulu-opistolle, ja vanha Tuiran koulurakennus vuodelta 1900 säilyy osana uutta kokonaisuutta.

## Tilat ja kokoelma
Tuiran kirjasto on pieni ja moderni, ja sen sisustus koostuu lämpimistä puunsävyistä ja suurista ikkunoista. Uusissa tiloissa on noin 180 neliömetriä tilaa, joka tarjoaa paikan noin 10&nbsp;000 niteelle. Kokoelma on yhtä laaja kuin aiemmassa kirjastossa ja huomioi alueen monikielisyyden tarjoamalla esimerkiksi lastenkirjoja useilla kielillä, kuten ruotsiksi, englanniksi, thaiksi, dariksi ja arabiaksi. Kirjastossa on erillinen lehtisali, minikeittiö, mikro- ja vesipiste, skannaava monitoimilaite sekä kolme asiakastietokonetta. Asiakkaat voivat lukea lehtiä paikan päällä.

## Palvelut ja aukioloajat
Kirjasto palvelee asiakkaita paitsi Tuirasta myös muualta, ja tilassa voi olla kerralla enintään 50 henkilöä. Aukioloajat vaihtelevat viikolla: maanantaisin ja tiistaisin kirjasto on avoinna klo 12–19 ja keskiviikosta perjantaihin klo 9–15. Viikonloppuisin kirjasto on suljettu, eikä omatoimiaikaa ole toistaiseksi saatavilla teknisistä syistä, vaikka sen käyttöönottoa suunnitellaan. Kirjaston sijainti koulun yhteydessä vaikuttaa sen toimintaan, ja yhteistyön koulun kanssa odotetaan tiivistyvän, mikä mahdollistaa laajempia palveluita esimerkiksi päiväkotiryhmille ja koululuokille.

## Muutto ja palvelutauko
Tuiran kirjasto suljetiin huhtikuun lopusta elokuuhun 2025 muuton vuoksi. Muuton aiheuttama palvelutauko koettiin harmillisena, mutta uudet tilat otettiin vastaan myönteisin mielin, sillä ne tarjoavat paremmat puitteet toiminnalle.

## Yhteisöllinen merkitys
Tuiran kirjasto on ollut kodikas ja sympaattinen kohtaamispaikka, joka on merkityksellinen tuiralaiselle yhteisölle. Asiakkaat käyttävät ahkerasti palveluita, kuten lainausta, lehtien lukemista ja tietokoneiden käyttöä. Vaikka vanhan kirjaston sulkeminen aiheutti haikeutta, uuden kirjaston tilat mahdollistavat palveluiden kehittämisen. Toiveena on, että kirjastopalvelut säilyvät jatkossakin lähellä ja helposti saavutettavina.

## Pysäköinti
Kirjaston parkkipaikkoja on rajallisesti, ja osa niistä on varattu henkilökunnalle sekä liikuntarajoitteisille. Lähistöllä sijaitsevat kaupan pysäköintipaikat ovat myös asiakkaiden käytettävissä.

## Lähteet
Islam Egyptissä

**Islam** on **Egyptissä** maan valtauskonto, sillä vuonna 2024 maan 111 miljoonasta asukkaasta 90 prosenttia oli muslimeja, enimmäkseen sunneja. Perustuslain mukaan islam on Egyptin valtionuskonto. Oikeusjärjestelmä tunnustaa myös kaksi muuta uskontoa, kristinuskon ja juutalaisuuden.

Man sisäpolitiikkaa on leimannut vastakkainasettelu armeijan ja islamilaisen fundamentalismin välillä. Vuonna 2012 presidentinvaalit voitti Muslimiveljeskuntaa edustanut Muhammad Mursi, mutta seuraavana vuonna armeija kaappasi häneltä vallan. 

Al-Azharin yliopisto on sunnalaisessa maailmassa merkittävä islamilainen oppilaitos, jonka perinteet ulottuvat vuonna 970 perustettuun madrasaan.

Kyselytutkimuksen mukaan Egyptin muslimeista vain 42 % piti šiioja oikeina muslimeina. Noin puolet hyväksyy siviileihin kohdistuvat itsemurhaiskut, jos tavoitteena on islamin puolustaminen.

## Historia
Egyptin arabivalloituksesta on ensimmäisenä kertonut Ibn Abd al-Hakam (n. 805–871). Hänen mukaansa arabit etenivät Bysantin hallitsemaan Egyptiin vuonna 639 ja valtasivat Aleksandrian vuonna 642 ja Bysantin paluun jälkeen uudelleen vuonna 646. Egypti kuului abbasidivaltion sydänalueisiin, mutta irtautui tulunidien johdolla Bagdadin valvonnasta vuonna 868. 

Šiialaisuus tuli 900-luvulla johtavan eliitin uskonnoksi, kun valtaan nousivat fatimidit (909–1171).  Fatimidien pääkaupunki Al-Qahira (Kairo) perustettiin vuonna 969 imperiumin keskukseksi. Sen al-Aqsa -moskeijasta tuli myöhemmin sunni-islamin tärkein opillinen keskus. Shiialaisesta ismaililaisuudesta tuli valtionuskonto, mutta fatimidikalifeille tärkeintä oli eliitin uskonnollinen yhtenäisyys. Pääosa väestöstä sai pysyä koptilaisina kristittyinä tai sunneina. Abbasidihallinnon hajotessa Bagdadissa Egyptistä tuli islamilaisen sivilisaation tärkein valtio, mutta fatimidit seurasivat pian abbasidien kulkemaa tietä häviöön.

## Muut uskonnot

Kristinusko oli juurtunut syvälle Egyptiin, ja historioitsija Ira M. Lapiduksen mukaan Egyptissä useimmat kristityt kääntyivät islamiin vasta 1300-luvulla. Egyptin vanhaa kristillistä perinnettä edustaa Aleksandrian patriarkan johtama koptilainen kirkko. Kristittyjä, jotka ovat enimmäkseen kopteja, on egyptiläisistä noin kymmenen prosenttia, mutta lukumäärä on vähentynyt. Open Doors -järjestön mukaan kristittyjä vainotaan ankarasti Egyptissä.

## Lähteet

* 
* 
* 
* 
* 
* 
* 
* 

### Viitteet
Odert Laine

**Odert Laine** (13. elokuuta 1855 Hausjärvi – 15. maaliskuuta 1933) oli suomalainen rakennusmestari.

Odert Laine syntyi Hausjärvellä Rutajärven Eerolassa maanviljelijän poikana. Hän oli ensimmäisiä oppilaita vuonna 1881 aloittaneessa Suomen ensimmäisessä rakennusmestarikoulussa (työmestari-,rakennusmestari- ja koneenkäyttökoulu), jota taideteollisuusyhdistys piti Helsingissä käynnissä viitisen vuotta ennen varsinaisten teollisuuskoulujen perustamista. 

Koulun kurssin suoritettuaan 1884 Laine meni valtion palvelukseen ja valvoi rakennustöitä, toimi rakennuspiirtäjänä, oli tie- ja vesirakennusten ylihallituksessa kartanpiirtäjänä sekä oli mukana uusia rautatielinjoja tutkittaessa. Tämän jälkeen Laine ryhtyi itsenäiseksi urakoitsijaksi. Hänen johtamiinsa rakennustöihin kuuluivat muun muassa Vanhankaupungin mylly, Lopen kivikirkko (1885–1887), Kärkölän kirkko (1887–1889), Keuruun kirkko (1889–1891), Porin kunnallissairaala (1894–1895), Lapinlahden sairaalan talousrakennukset Helsingissä (1895), Kangasalan kirkon korjaustyöt (1896), Marian sairaalan talousrakennus, Laineen oma kivitalo Annankatu 27:ssa ja talo Vuorikatu 8:ssa jotka hän rakensi vuosina 1897-1898. Viimeksi Laine rakensi lastensairaalan Helsinkiin vuonna 1898–1899. Tämän jälkeen hän vetäytyi eläkkeelle hoitaen taloansa Annankadulla ja maatilaansa Lopella. 

Laine oli mukana perustamassa 1897 Helsingin Rakennusmestariklubia ja oli sen puheenjohtajana vuonna 1900. Vuonna 1905 hän oli mukana perustamassa Suomen Rakennusmestariliittoa ja oli liiton ensimmäisen hallituksen jäsenenä. Hän kuului Suomen Rakennusmestarien I matrikkelin toimituskuntaan. Laine kuului Suomen Asuntokiinteistöliiton perustajiin ja oli liiton keskustoimikunnan varapuheenjohtajana. 

## Lähteet
James Brunot

**James Brunot** (24. heinäkuuta 1902 Greensburg, Pennsylvania, Yhdysvallat – 22. lokakuuta 1984 Bridgeport, Connecticut, Yhdysvallat) oli yhdysvaltalainen pelisuunnittelija, joka tunnetaan erityisesti sanapeli *[[Scrabble]]n* kehittäjänä ja kaupallistajana.

## Varhainen elämä ja ura
Brunot syntyi Greensburgissa, Pennsylvaniassa, ja valmistui Chicagon yliopistosta sosiaalityöntekijäksi. Hän työskenteli hyväntekeväisyysjärjestöissä sekä liittovaltion hallinnossa ennen pelialalle siirtymistään.

## Scrabblen kehittäminen
Scrabblen loi alun perin arkkitehti Alfred Mosher Butts 1930-luvulla nimillä *Lexico* ja *Criss-Cross Words*, mutta peli ei saavuttanut suurta suosiota. Brunot, joka oli Buttsin ystävä, näki pelissä kaupallista potentiaalia ja ehdotti sääntöjen ja pelilaudan yksinkertaistamista. Hän uudisti pelilaudan, loi nykyiset ”premium”-ruudut, määritti lisäpisteet tietyille kirjaimille ja antoi pelille nimen *Scrabble*. Vuonna 1948 Brunot osti oikeudet pelin valmistukseen sopimuksella, jossa Butts säilytti patenttioikeudet ja sai rojalteja jokaisesta myydystä pelistä. Samana vuonna Brunot ja hänen vaimonsa Helen perustivat The Production & Marketing Companyn ja aloittivat pelin valmistuksen kotonaan Newtownissa, Connecticutissa.

## Myynnin kasvu ja kaupallistaminen
Ensimmäiset tuotantovuodet toivat tappiota, mutta vuonna 1952 tavarataloketju Macy’s tilasi *Scrabblen* joulumyyntiin, mikä käynnisti myyntiräjähdyksen. Vuoteen 1954 mennessä peliä oli myyty lähes neljä miljoonaa kappaletta, ja kysyntä ylitti pienen tehtaan kapasiteetin. Vuonna 1953 Brunot myi perusversion valmistusoikeudet Selchow & Righter -yhtiölle, joka teki pelistä suuren kaupallisen menestyksen Yhdysvalloissa ja Kanadassa. Hän säilytti pitkään oikeudet luksusversioon ja ulkomaisiin painoksiin, mutta vuonna 1971 hän myi kaikki jäljellä olevat tavaramerkki- ja tekijänoikeutensa noin 1,5 miljoonalla dollarilla.

## Muut pelit ja lahjoitukset
Brunot suunnitteli myös pelin *[[Troke]]* yhdessä Arpad Rostin kanssa. 1970-luvulla hän ja hänen vaimonsa lahjoittivat yhteensä 76 hehtaaria maata Newtown Forest Associationille, ja alue tunnetaan nykyään nimellä Brunot Preserve.

## Yksityiselämä ja kuolema
James Brunot muutti terveyssyistä Bridgeportiin vuonna 1981 ja kuoli siellä 22. lokakuuta 1984, 82-vuotiaana. Hänet haudattiin Newtown Village Cemeteryn hautausmaalle.

## Lähteet
Lapsikuninkaan fanfaari

**Lapsikuninkaan fanfaari** on Juho Toivosen kolmas studioalbumi ja toinen Discreet Music -levymerkin kautta. Se toimii trilogian toisena osana, jonka aiempi vaihe käsitteli syntymää ja varhaislapsuutta. Lapsikuninkaan Fanfaarin teema syventyy kuvitteellisiin tulevaisuuksiin ja vaihtoehtoisiin todellisuuksiin. 

## Konsepti, sisältö ja taustat
Albumi jatkaa temaattisesti tutkien unenomaisuuden ja muistojen hämärää kerrostumista, ja se on Toivosen mukaan: "suunniteltu välittämään mieleen muisto musiikista, kuin sitä kuulisi ensi kertaa vuosien hiljaisuuden jälkeen."

### Sävellys ja äänimaailma
Teoksen äänimaisema kehystyy epävireisen Waldheim-pianon, neliraitanauhureiden kasettisilmukoiden, staattisten syntetisaattoriraitojen ja pianomelodioiden varaan. Stereoäänitys ja laajempi instrumentaali luovat teokselle monipuolisen ja kypsän äänimaailman. Se sisältää trumpetisti Raimo Sinnemäenkontribuutiot kahdella raidalla (Kaste Maalasi Lasiin Sydämen, Paluu Alkuun) sekä Toivosen selkeämmin dominoivat lauluosuudet verrattaen hänen aikaisempiin julkaisuihin. 

### Julkaisutiedot ja tuotanto

* **Julkaisupäivä:** 10. heinäkuuta 2025
* **Levy-yhtiö:** Discreet Music (kataloginumero 27) 
* **Painos:** 500 kopiota, mukana liite.
* **Masterointi:** Tyko Tuulivaara.

### Kappaleluettelo

# Kaste maalasi lasiin sydämen – 3:08
# Luosta – 7:53
# Rakkaus on kaikkialla – 6:03
# Paluu alkuun – 8:56
# Jotain... – 1:32
# En enää koskaan – 4:19
# Lätäkkö – 1:45 

### Vastaanotto
Italialaisen Soundohmin arvio kuvaa albumia mestariteokseksi, joka liikkuu muistin ja mielikuvan välimaastossa. Se korostaa Toivosen herkkyyttä navigoida "unen ja todellisuuden rajoilla, toimia eksyksissä ajan ja tunteiden labyrintissa". Arviossa albumia luonnehditaan intiimiksi ja laaja-alaiseksi, joka liukuu unohdetusta menneestä kohti nykyisyyttä. Taasen englantilainen levykauppa World Of Echo luonnehtii albumia Toivosen tähän asti vaikuttavammaksi teokseksi, jossa ajan venyminen ja muistin historiallinen kerroksellisuus kietoutuvat entistä tarkemmin hahmoteltuun äänimaisemaan. Stereoäänitys ja laajennettu instrumentaatio, kuten trumpetti ja aiempaa keskeisemmät lauluosuudet tuovat kokonaisuuteen laajuutta ja hallittua jännitettä. Albumin keskiössä oleva *Rakkaus on kaikkialla* -kappale huipentaa teoksen.  

## Lähteet
Troke

**Troke** on vuonna 1956 julkaistu abstrakti strategiapeli, jonka suunnittelivat James Brunot ja Arpad Rosti. Pelin nimi tulee skotista ja tarkoittaa vaihtamista tai kaupankäyntiä. Peli tunnetaan myös nimillä *Troque* ja *Castle Checkers.*

## Pelivälineet ja pelaajamäärä
Trokea voidaan pelata kahdella, kolmella tai neljällä pelaajalla. Pelissä käytetään erityistä 9×9-ruudukon kokoista pelilautaa ja yhteensä 48 värillistä nappulaa, jotka jakautuvat kolmeen tyyppiin: torniin, muuriin ja vallihautaan.

## Pelin kulku
Pelaajat liikuttavat nappuloitaan eteenpäin, vinottain tai sivuttain, mutta eivät koskaan taaksepäin. Liikkuminen taaksepäin on kuitenkin mahdollista osana valtaustilannetta. Tavoitteena on joko saada kaikki omat nappulat vastustajan maalilinjalle tai rakentaa neljä omaa linnaa omalle maalilinjalle. Linna muodostuu yhdistämällä torni, muuri ja vallihauta.

## Valtaus ja erikoissäännöt
Nappulat voivat yhdistyä muodostaen linnoja, ja yhdistämisestä saa ylimääräisiä siirtoja. Valtaus voi kohdistua myös vastustajan nappuloihin, jolloin nämä siirtyvät pois omasta tavoitteestaan kohti vallanneen pelaajan maalilinjaa. Ylimääräiset siirrot on pystyttävä toteuttamaan, tai alkuperäistä valtaussiirtoa ei voi tehdä.

## Pisteenlasku ja pelin päättyminen
Pisteitä saadaan vastustajan nappuloiden valtaamisesta ja linnojen rakentamisesta. Pisteet merkitään pelin mukana tulleilla merkeillä, kolikoilla tai muilla esineillä. Peli päättyy, kun yksi pelaajista on saanut kaikki neljä linnaansa maalilinjalle. Voittaja on eniten pisteitä kerännyt pelaaja, ellei pelata ilman pisteenlaskua, jolloin voittaja on ensimmäisenä neljä linnaa rakentanut pelaaja.

## Lähteet